Държавен вестник, бр. 18, 2026 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  18
в) създава се Протокол № 35:
„Протокол № 35 
за радионуклидна терапия с тераностични радиофармацевтици при невроендокринни тумори
Индикации:
· Възрастни пациенти с неподлежащи на резекция или метастатични, 
прогресивни, добре диференцирани (G1 и G2), положителни за сома­
тостатинов рецептор, гастро-ентеро-панкреатични невроендокринни 
тумори (GEP-NETs).
· Идентифициране на пациента: Пациентите трябва да бъдат иденти­
фицирани за лечение чрез хибридно образно изследване (ПЕТ/КТ), 
което потвърждава свръхекспресията на соматостатиновите рецептори 
в туморната тъкан, като включването на РФ в тумора трябва да бъде 
поне толкова високо, колкото е нормалното включване в черния дроб. 
Контраиндикации:
· Абсолютни:
– Свръхчувствителност към активното вещество или към някое от 
помощните вещества;
– Бременност.
· Относителни:
– Кърмене (ако не е преустановено);
– Силно нарушена бъбречна функция, с креатининов клирънс
< 30 ml/min;
– Силно компрометиран костен мозък.
Странични ефекти:
хематологични, гастроинтестинални, бъбречни и общи
Подготовка на пациента:
· ПКК (пълна кръвна картина), биохимични и други лабораторни пока­
затели преди започване на лечението.
· Предтерапевтична оценка с PET/CT или SPECT/CT с маркирани со­
матостатинови аналози в рамките на един месец преди началото на 
терапевтичния курс. 
· Провеждане на други образни изследвания (КАТ, ЯМР или ПЕТ/КТ 
с 18F FDG, СПЕКТ/КТ) при клинично влошаване или съмнение за 
тласък/дедиференциация на онкологичното заболяване по избор на 
лекуващия онколог и специалиста по нуклеарна медицина.
Усложнения:
· При възникване на усложнения след приключане на амбулатор­
ната процедура, вкл. хематологична, бъбречна и друга токсичност
„Степен ≥ 2“, пациентът се третира и насочва според вида на усложне­
нието по препоръка на ОПЛ или лекуващия онколог. При възникване 
на усложнения по време на престоя се провеждат необходимите въ­
трешни консултации според профила на усложнението и поведението 
се модифицира спрямо препоръките.
Радиофармацевтик:
· 177-лутеций в готова лекарствена форма
· 177-лутециев хлорид с прекурсори за синтез
Активност:
· Използва се фиксирана доза от 7,4 GBq на апликация. Решението за 
прекъсване или модифициране на дозата се взема от лекуващия спе­
циалист по нуклеарна медицина, като може да бъде координирано с 
специалист по медицинска онкология, който е насочил пациента към 
звеното. Обстоятелствата и прекъсването или модифицирането на те­
рапевтичната доза се извършва по схема, описана в КХП на готовия 
лекарствен продукт, вкл. в случаите на вътреболнично производство.
Апаратура и контрол на 
лечението:
· Гама камера за провеждане на целотелесна сцинтиграфия, отразяваща 
включването и разпределeнието на 177Lu-DOTA до 2 дни след инжек­
тирането на терапевтичната доза.
· Проследяването се извършва след приключването на амбулаторната 
процедура и апликацията на всяка терапевтична доза по алгоритъм, 
определен от лекуващия специалист по нуклеарна медицина.
· Проследяващите лабораторни и образнодиагностични изследвания се 
извършват в амбулаторни условия.
· Провеждане на PET/CT или SPECT/CT с маркиран със соматостатинов 
аналог за оценка на междинен ефект от терапията след втори терапев­
тичен курс (в случай че е достигнат).
· Провеждане на ПЕТ/КТ или СПЕКТ/КТ с маркиран със соматостатинов 
аналог за оценка на краен ефект от терапията, четвърти терапевтичен 
курс (в случай че е достигнат).
· Приложение на разтвор, съдържащ аминокиселини, с цел защита на 
бъбречната функция.